Էնդրիկ Ֆելիպե

**Էնդրիկ Ֆելիպե Մորեյրա դե Սոուզա** (;) կամ ուղղակի **Էնդրիկ**  () Բրազիլացի ֆուտբոլիստ «Պալմեյրաս» ակումբի և Բրազիլիայի հավաքականի հարձակվող։ 2024 թվականի հուլիսի 21-ին կճանաչվի «Ռեալ Մադրիդ» ակումբի խաղացող։ Համարվում է աշխարհի ամենատաղանդավոր երիտասարդ ֆուտբոլիստներից մեկը։

## Վաղ տարիներ
Էնդրիկը արդեն 4 տարի է զբաղվում է ֆուտբոլով։ Նրա հայրը YouTube-ում հրապարակել է որդու գոլերը և հույս ուներ Բրազիլիայի ակադեմիայի հրավեր ստանալու համար։ Էնդրիկը շատ էր ցանկանում ֆուտբոլիստ դառնալ, որպեսզի օգներ ընտանիքին, քանի որ հայրը գործազուրկ էր։

## Ակումբային կարիերա
Էնդրիկը 11 տարեկանում միացել է «Պալմեյրասի» ակադեմիային։ Ակումբի պատանեկան թիմերում անցկացրած 5 տարիների ընթացքում նա անցկացրել է 169 հանդիպում և դարձել 165 գոլի հեղինակ։ 2022 թվականին մասնակցել է Սան Պաուլոյի պատանեկան գավաթի խաղարկությանը։ Առաջնությունում Էնդրիկը 7 խաղում դարձել է 7 գոլի հեղինակ և ճանաչվել է առաջնության լավագույն ֆուտբոլիստը։ Մրցաշարից հետո Էնդրիկը ձեռք բերեց մեծ ճանաչում, ինչպես նաև հետաքրքրություն ձեռք բերեց եվրոպական ֆուտբոլի հսկաների մոտ։

2022 թվականի հուլիսի 21-ին, երբ Էնդրիկը դարձավ 16 տարեկան, նա պաշտոնապես պայմանագիր կնքեց «Պալմեյրասի» հետ մինչև 2025 թվականը։ 2022 թվականի հուլիսի 30-ին Էնդրիկը գրանցվել է Լիբերտադորեսի գավաթին մասնակցելու համար։ Օգոստոսի 6-ին Էնդրիկը, ապաքինվելով թեթև վնասվածքից, սկսեց մարզվել «Պալմեյրասի» գլխավոր թիմի հետ՝ ակումբի կողմից որպես խաղացող գրանցվելուց հետո։

2022 թվականի հոկտեմբերի 6-ին Էնդրիկն իր առաջնախաղը նշեց «Պալմեյրասի» գլխավոր թիմում՝ «Կորիտիբա» ակումբի դեմ խաղում։ 20 օր անց՝ հոկտեմբերի 26-ին, «Ատլետիկո Պարանաենսեի» դեմ խաղում նա փոխարինման դուրս եկավ 1 խաղակեսից հետո և խփեց իր պրոֆեսիոնալ կարիերայի առաջին երկու գոլերը։ Նա նաև դարձավ «Պալմեյրասի» պատմության ամենաերիտասարդ ռմբարկուն։

2022 թվականի դեկտեմբերի 5-ին «Ռեալը Մադրիդը» հայտարարեց Էնդրիկի հետ մինչև 2027 թվականը պայմանագիր ստորագրելու մասին՝ մինչև 2030 թվականը երկարաձգելու հնարավորությամբ, որը կսկսվի 2024 թվականի հուլիսին, երբ նա կդառնա 18 տարեկան։ Տրանսֆերային գումարը կազմել է 35 միլիոն եվրո՝ հաշվի առնելով հետագա 25 միլիոն բոնուսները։

2023 թվականի ապրիլի 2-ին Էնդրիկը խփեց իր առաջին գոլը Պաուլիստա լիգայում «Ագուա Սանտայի» դեմ խաղում։ 2023 թվականի ապրիլի 21-ին իր առաջնախաղը նշել է Լիբերտադորեսի գավաթում, փոխարինման դուրս գալով «Սերրո Պորենտոյի» դեմ խաղում։

2023 թվականի դեկտեմբերի 7-ին Ա Սերիայի եզրափակչում 38-րդ տուրի «Կրուզեյրոյի» դեմ խաղում, նա գոլ է խփել և օգնել իր թիմին նվաճել ոսկե մեդալներ մրցաշարում։

## Կարիերան հավաքականում
2022 թվականի մարտի 18-ին Էնդրիկը հրավիրվել է Բրազիլիայի մինչև 17 տարեկանների հավաքական՝ Ֆրանսիայում կայանալիք Մոնտեգնուի ընկերական մրցաշարին մասնակցելու համար։ 4 խաղում դարձել է 5 գոլի հեղինակ, նա դարձել է մրցաշարի լավագույն ռմբարկուն և լավագույն խաղացողը իսկ Բրազիլիայի հավաքականը 1984 թվականից ի վեր առաջին անգամ հաղթեց այս մրցաշարում:.

2023 թվականի նոյեմբերի 6-ին նա առաջին անգամ հրավիրվեց Բրազիլիայի հավաքական՝ մասնակցելու 2026 թվականի աշխարհի առաջնության ընտրական մրցաշարին՝ դառնալով ամենաերիտասարդ խաղացողը, ով հրավիրվել է հիմնական հավաքական 1994 թվականից ի վեր։ Նոյեմբերի 17-ին առաջնախաղն է նշել Կոլումբիայի հավաքականի դեմ խաղում (1:2), փոխարինելով Ռաֆինյային 82-րդ րոպեին։

## Խաղային ոճ
Լավ հարվածով ձախլիկ հարձակվող Էնդրիկին համեմատում են լեգենդար բրազիլացի հարձակվողներ Ռոնալդոյի և Ռոմարիոյի հետ։ Նրա կուռքը Կրիշտիանու Ռոնալդուն է։

## Ձեռքբերումներ
### Թիմային ձեռքերումներ
; «Պալմեյրաս»
* Բրազիլիայի չեմպիոն (**2**)։ 2022, 2023
* Սան Պաուլո նահանգի չեմպիոն։ 2023
* Բրազիլիայի Սուպերգավաթի հաղթող։ 2023

### Անձնական ձեռքբերումներ
* Բրազիլիայի առաջնության լավագույն նորեկը։ 2022

## Կատարողական վիճակագրություն
### Խաղերը հավաքականում

## Ծանոթագրություններ

Կատեգորիա:Բրազիլացի ֆուտբոլիստներ
Կատեգորիա:Բրազիլացիներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Պալմեյրասի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի հարձակվողներ